Diari Oficial de la Generalitat Valenciana


Sumari del DOGV 4209, del 13-03-2002 (2002/2166)

Informació pública de les bases de la convocatòria de proves selectives per a cobrir una plaça vacant del grup C, encarregat de la Brigada d'Obres.
---------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2166


Data del document
:   27-11-2001

Organisme emissor
:   Ajuntament de Tavernes Blanques

Tipus de document
:   Convocatòria

Descriptors 

:   * Tavernes Blanques
    * concurs administratiu
    * administració local
    * personal de serveis

Informació pública de les bases de la convocatòria de proves selectives per a cobrir una plaça vacant del grup C, encarregat de la Brigada d'Obres. [2002/F2166]
  
La Comissió de Govern, en la sessió el dia 21 de novembre de 2001, va acordar convocar proves selectives d'accés al grup C, encarregat de la Brigada d'Obres, que es regirà per les següents,
  
Bases
  
Primera. Objecte de la convocatòria
  
La present convocatòria té per objecte la selecció de personal per a cobrir una plaça vacant en la plantilla de personal funcionari de carrera d'aquesta corporació, del grup C, escala d'administració especial, subescala de serveis especials, classe de personal d'oficis, amb denominació d'encarregat de la Brigada d'Obres, procediment de concurs oposició, inclosa en l'oferta pública d'ocupació per a l'any 2001.
  
La plaça convocada es proveirà pel torn de promoció interna, des de l'escala d'administració especial, subescala de serveis especials, classe de personal d'ofici, grup D, de conformitat amb el que preveu la disposició addicional 22 de la Llei 30/1984, de 2 d'agost, de Mesures per a la Reforma de la Funció Pública.
  
Segona. Condicions generals dels aspirants
  
Per a ser admés a aquestes proves selectives els aspirants hauran de complir els següents requisits:
  
1. Acreditar una antiguitat, almenys, de dos anys en la subescala de serveis especials, classe de personal d'oficis de l'escala d'administració especial, com a funcionaris de carrera o personal laboral fix d'aquest ajuntament, i estar en servei actiu.
  
2. Estar en possessió del títol de Batxiller, Formació Professional de Segon Grau o equivalent, o complir les condicions per a obtenir-lo en la data en què acabe el termini de presentació d'instàncies. La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura, com també, i si fa al cas, l'equivalència de títols.
  
O bé, si no n'hi ha, conforme al que disposa la disposició addicional 22 de la Llei 30/1984, de 2 d'agost, posseir una antiguitat de 10 anys en la subescala de serveis especials, grup D, classe de personal d'oficis de l'escala d'administració especial, o posseir una antiguitat de cinc anys, igualment com a personal d'oficis, i la superació d'un curs específic de formació a què s'accedirà per criteris objectius, a què es refereix la dita disposició addicional.
  
Les condicions per a ser admés a les proves, hauran de complir-se en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
Tercera. Sol·licituds
  
Els qui desitgen prendre part en aquestes proves selectives hauran de fer-ho constar en la sol·licitud segons el model, que serà facilitada gratuïtament a l'Oficina del Registre General.
  
Les sol·licituds es dirigiran a l'alcalde president de l'Ajuntament de Tavernes Blanques, en el termini de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Caldrà adjuntar una fotocòpia del DNI.
  
La presentació de sol·licituds es podrà efectuar personalment a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 4.000 pessetes, i es faran efectives pels mitjans establits en l'article 38.7 de la Llei 30/1992, de 26 de novembre. Haurà d'adjuntar-se a la sol·licitud el resguard acreditatiu del pagament dels drets. Podran igualment ingressar-se directament en el compte corrent número 2090/2250/18/7562582830, de l'entitat Caja de Ahorros del Mediterráneo, o mitjançant transferència des de qualsevol entitat bancària al compte esmentat.
  
En cap cas la mera presentació i pagament suposarà substitució del tràmit de presentació en temps i forma de la sol·licitud.
  
Quarta. Admissió d'aspirants
  
Acabat el termini de presentació de sol·licituds, prèvia verificació que s'ha realitzat el pagament dels drets d'examen, l'Alcaldia dictarà una resolució, que es publicarà en el Diari Oficial de la Generalitat Valenciana i al tauler d'edictes municipals, que contindrà la relació provisional d'admesos i exclosos a la realització de les proves, així com els nomenaments dels membres que componen el Tribunal de Selecció.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les reclamacions que tinguen per convenient en el termini de 10 dies hàbils comptats a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en altres apartats d'aquestes bases:
  
- L'omissió de la signatura en la sol·licitud.
  
- No adjuntar la fotocòpia del DNI.
  
- No abonar els drets d'examen.
  
Transcorregut el termini de 10 dies hàbils, esmenats els defectes, si procedira, i vistes les reclamacions que corresponguen, l'Alcaldia dictarà una resolució que contindrà la relació definitiva d'admesos i exclosos, i amb una antelació, almenys, de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Generalitat Valenciana i al tauler d'anuncis municipal.
  
Cinquena. Proves selectives
  
El procediment de selecció es realitzarà pel sistema de concurs oposició, torn de promoció interna.
  
1. Fase d'oposició: constarà dels exercicis que a continuació s'indiquen, i que són de caràcter obligatori i eliminatoris.
  
Primer exercici. Obligatori i eliminatori
  
Primera part: consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes entre tres proposats pel tribunal en relació amb el temari que figura en l'annex I, i al qual ja li ha sigut aplicada l'exempció de matèries d'acord amb el que disposa l'article 80.3 del Reial Decret 364/1995, de 10 de març, i article 37.5 del Decret 33/1999, de 9 de març, del Govern Valencià.
  
Una vegada conclosa la prova, els exercicis seran introduïts en un sobre tancat i quedaran custodiats pel tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Segona part: consistirà en la realització d'una entrevista davant del tribunal, que podrà obtenir de l'aspirant la informació necessària per a la valoració de les seues experiències i coneixements relacionats amb les tasques a exercir, i tindrà lloc a continuació de la lectura individual dels temes desenvolupats en la primera part.
  
La puntuació obtinguda en l'entrevista no podrà superar el 10% de l'obtinguda en la primera part, i serà com a màxim d'1 punt.
  
Segon exercici. Obligatori i eliminatori
  
De caràcter pràctic. Es desenvoluparà per escrit durant un període màxim de tres hores, i consistirà en la resolució de dos supòsits, amb la redacció d'informe i proposta de resolució, elegits lliurement per l'opositor, sobre quatre supòsits que plantejarà el tribunal immediatament abans del començament de l'exercici, relatius a tasques la realització de les quals correspon als funcionaris de la subescala i classe.
  
2. Fase de concurs: es valoraran els mèrits acreditats fefaentment pels aspirants que hagen superat la fase d'oposició conforme al barem que figura en l'annex II, de conformitat amb l'article 7 de l'Ordre de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtenir-se en la fase de concurs no excedirà mai d'un 40% de la puntuació total del concurs oposició, en funció del perfil del lloc.
  
Sisena. Qualificació dels exercicis
  
El primer exercici es puntuarà de 0 a 10 punts. Serà necessari obtenir un mínim de 5 punts per a superar aquest exercici.
  
El segon exercici es puntuarà de 0 a 10 punts, i seran eliminats els aspirants que no aconseguisquen un mínim de 5 punts.
  
La qualificació resultant de la totalitat dels exercicis estarà determinada per la suma de puntuacions obtingudes en cada un d'aquests.
  
Per la naturalesa del sistema selectiu aplicable, la fase d'oposició podrà ser superada per un nombre d'aspirants superior al de places convocades.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els citarà perquè en el termini de 10 dies hàbils, comptats a partir de l'endemà de la publicació de les qualificacions al tauler d'anuncis municipal, presenten la documentació acreditativa dels mèrits i experiència previstos en la present convocatòria, a l'Oficina del Registre General de l'ajuntament o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no es troben prou acreditats, i no s'admetrà la documentació presentada fora de termini.
  
Finalitzat el termini de presentació de la documentació establida, el tribunal publicarà al tauler d'anuncis municipal la llista provisional de valoracions de la fase de concurs i concedirà un termini de 10 dies hàbils comptats a partir de l'endemà de la seua publicació, perquè els interessats formulen les reclamacions i esmenes que estimen pertinents en relació a la baremació.
  
Resoltes les possibles al·legacions i esmenes el tribunal dictarà una resolució en què fixarà la relació definitiva d'aspirants aprovats.
  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, i s'interromprà la relació quan el nombre d'aspirants coincidisca amb el nombre de places convocades, sense que en cap cas puga contenir un nombre superior al de places convocades.
  
En cas d'empat entre aspirants l'ordre s'establirà segons la major puntuació obtinguda per cada aspirant en el segon exercici; en segon lloc, si es manté l'empat, s'atendrà a la major puntuació en el primer exercici. Si persistira l'empat, s'atendrà la major puntuació en la fase de concurs. En última instància, l'ordre s'establirà mitjançant el sorteig públic d'aquests.
  
En el cas que el nombre d'aspirants aprovats fóra inferior al de places convocades, les sobrants es declararan desertes.
  
Setena. Desenvolupament de les proves selectives
  
El primer exercici es realitzarà al lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.
  
Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades d'aquests documents, així com de la còpia de la sol·licitud d'admissió a les proves segellada per l'Oficina del Registre General.
  
Començades les proves, l'anunci de realització dels restants exercicis es farà públic, pel tribunal, al tauler d'anuncis municipal, amb una antelació mínima de 48 hores.
  
Les valoracions de la fase de concurs seran publicades al tauler d'anuncis municipal.
  
Les o els aspirants perdran el seu dret quan es presenten als llocs de realització quan ja s'hagen iniciat les proves o per no assistir a aquestes, encara que es dega a causes justificades.
  
Huitena. Publicitat de les llistes
  
Després de la realització de cada una de les proves, el tribunal farà pública, mitjançant anunci al tauler d'anuncis municipal, la llista d'aspirants que les hagen superat.
  
Les relacions de les qualificacions dels aspirants que hagen accedit a la fase de concurs seran publicades al tauler d'anuncis municipal.
  
El tribunal elevarà a l'Alcaldia la relació definitiva dels aspirants que han superat les proves per ordre de puntuació, per a la seua inserció en el Diari Oficial de la Generalitat Valenciana i al tauler d'anuncis municipal.
  
Novena. Curs específic de formació
  
Aquells aspirants que, havent superat la prova selectiva, acrediten únicament cinc anys d'antiguitat en el grup D i no es troben en possessió de la titulació corresponent al grup C que determina l'article 25 de la Llei 30/1984, de 2 d'agost, hauran de superar un curs específic de formació, el contingut i duració del qual el fixarà la corporació municipal, que es realitzarà abans de la publicació en el Diari Oficial de la Generalitat Valenciana de la relació a què es refereix la base huitena d'aquesta convocatòria.
  
Deu. Presentació de documents
  
En el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la següent documentació:
  
a) Certificat expedit per la Secretaria General de l'ajuntament, que acredite la condició de funcionari de plantilla de la corporació i totes les circumstàncies que consten en el seu expedient personal.
  
b) Còpia autenticada o fotocòpia (acompanyada de l'original per a la seua compulsa) de la titulació exigida, amb l'excepció del que preveu el segon paràgraf de la disposició addicional 22 de la Llei 30/1984, de 2 d'agost
  
Els aspirants seleccionats que dins del termini establit en el punt anterior, i excepte casos de força major, no presentaren la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjuí de la responsabilitat que pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació quedarà vacant.
  
Onze. Nomenament de funcionaris
  
Una vegada conclòs el procés selectiu i transcorregut el termini de presentació de la documentació, els qui l'hagueren superat seran nomenats funcionaris de carrera mitjançant resolució de l'Alcaldia, que es publicarà en el Diari Oficial de la Generalitat Valenciana.
  
Els aspirants que hagen superat el procés selectiu s'incorporaran al lloc de treball en un termini màxim de sis mesos des de la publicació de la resolució a què es refereix el paràgraf anterior.
  
Dotze. Tribunal
  
El Tribunal de Selecció de les presents proves selectives, una vegada nomenat, serà publicat juntament amb la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
  
- President: l'alcalde de la corporació, o membre d'aquesta que delegue.
  
- Vocals:
  
· Un regidor representant de cada grup polític municipal.
  
· Un representant de l'administració del Govern Valencià, designat per la Direcció General d'Interior, Àrea d'Administració Local, de la Conselleria de Presidència.
  
· Un representant del professorat oficial o especialista de qualsevol departament o unitat de la Generalitat Valenciana, designat per la Direcció General de la Funció Pública, de la Conselleria d'Economia, Hisenda i Administració Pública.
  
· Un representant nomenat per les organitzacions sindicals representades a la Mesa Sectorial de Funció Pública, que actuarà en nom de totes aquestes (Decret 33/1999, art. 8.2).
  
· Dos tècnics designats per l'Alcaldia adscrits a l'Oficina Tècnica
  
- Secretari: el de la corporació o funcionari/a de carrera que delegue, que actuarà igualment com a vocal.
  
La composició del tribunal inclourà la dels respectius suplents.
  
Per al millor compliment de la seua missió, el tribunal podrà sol·licitar i obtenir els col·laboradors, ajudants i assessors especialistes en aquelles proves que ho estimen necessari o convenient, que es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com a tal estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, així com els col·laboradors, ajudants i assessors especialistes, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de l'esmentada llei.
  
Tots els membres del tribunal hauran de complir els requisits establits en l'article 13.4 del Text Refós de la Llei de la Funció Pública Valenciana, i almenys la meitat més un d'aquests haurà de tenir una titulació corresponent a la mateixa àrea de coneixements de l'exigida per a l'ingrés.
  
Tretze. Dret supletori
  
A les presents proves selectives els seran aplicables:
  
- Llei 30/1984, de 2 d'agost, de Mesures per a la Reforma de la Funció Pública, i modificacions posteriors.
  
- Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció de funcionaris d'administració local.
  
- Llei 7/1985, de 2 d'abril, Reguladora de les Bases del Règim Local.
  
- Reial Decret Legislatiu 781/1986, de 18 d'abril, Text Refós de les Disposicions Legals Vigents en Matèria de Règim Local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
- I les restants disposicions de l'ordenament jurídic aplicables de la funció pública.
  
Catorze. Norma final
  
La present convocatòria, les seues bases i tots els actes administratius que es deriven d'aquesta i de les actuacions del Tribunal de Selecció, podran ser impugnats en els casos i en la forma establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa.
  
Annex I
  
Temari de les proves selectives
  
Encarregat de la Brigada d'Obres
  
Tema 1. L'home, el treball i l'organització: el treball humà i la seua evolució. Relacions humanes
  
Tema 2. La psicologia laboral: ambient en el treball. Influència òptica. Influència acústica.
  
Tema 3. La personalitat humana: el desenvolupament de la personalitat. Períodes de desenvolupament de la personalitat. Factors ambientals i personalitat.
  
Tema 4. Actituds, opinions i justificacions. Opinions. Justificacions. Modificacions de les actituds.
  
Tema 5. Motivació. Incentiu: motivacions primàries. Motivacions secundàries.
  
Tema 6. La frustració: factors de la frustració. Reaccions davant de la frustració. Com superar la frustració.
  
Tema 7. La comunicació personal en el treball: factors que influeixen en la personalitat humana. Bases de la comunicació personal. Tècniques d'entrevistes.
  
Tema 8. Dinàmica de grups: grups primaris. Característiques dels grups primaris. Conducta del grup. Interacció. Cohesió.
  
Tema 9. Liderat: estats de comandaments.
  
Tema 10. Valoració de llocs de treball: etapes a seguir en la valoració. Anàlisi dels treballs. Dades principals a tenir en compte en un pla d'anàlisi de treball. Sistema de valoració. Sistema de classificació.
  
Tema 11. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 12. Salut i treball: terminologia bàsica. Danys professionals i tècnics de prevenció.
  
Tema 13. Administracions competents en salut laboral. Legislació sobre seguretat i salut en el treball.
  
Tema 14. Llei 31/1995, de 8 de novembre, de Prevenció de Riscos Laborals. Conceptes bàsics. Responsabilitats i sancions.
  
Tema 15. L'accident de treball. Introducció. Definició des del punt de vista de la seguretat.
  
Tema 16. Classes d'extintors segons tipus d'incendis.
  
Tema 17. Obres municipals. Materials bàsics empleats en les distintes obres municipals.
  
Tema 18. Maquinàries i ferramentes d'obra, fontaneria, electricitat i jardineria.
  
Tema 19. Seguretat viària: senyalització i balisament de les obres que s'executen a les vies públiques.
  
Tema 20. Materials bàsics emprats en l'edificació, en la reparació de ferms i voreres. Maquinària i ferramentes d'obra.
  
Tema 21. Conservació de la xarxa de clavegueram, de la xarxa d'aigües i reparació de vies públiques.
  
Tema 22. Serveis públics municipals d'obres i manteniment. Estructura i funcionament.
  
Tema 23. Realització de plantacions i sembres. Operacions bàsiques de plantació d'espècies ornamentals i sembra d'espècies per a la formació de praderies.
  
Tema 24. Principals operacions de manteniment en parcs i jardins. Descripcions, freqüència i època de realització.
  
Tema 25. Materials bàsics i maquinària en electricitat, fontaneria i obra.
  
Annex II
  
Barem de mèrits a valorar
  
(Ordre de 20 de gener de 2000, Conselleria de Justícia i Administracions Públiques)
  
Per a fixar l'ordre de preferència en l'adjudicació dels llocs de treball que es convoquen en el present concurs oposició, es valoraran els següents mèrits:
  
A) Antiguitat i grau
  
1. Antiguitat: es valorarà 0,05 punts per cada mes complet de serveis en actiu en les distintes administracions públiques, fins a un màxim de 9 punts.
  
A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtenir en el present apartat a serà, en conseqüència, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) de 100 o més hores, 2,00 punts.
  
b) de 75 o més hores, 1,50 punts.
  
c) de 50 o més hores, 1,00 punt.
  
d) de 25 o més hores, 0,50 punts.
  
e) de 15 o més hores, 0,20 punts.
  
3. Valencià: el coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement Oral: 0,75 punts.
  
b) Grau Elemental: 1 punt.
  
c) Grau Mitjà: 2 punts.
  
d) Grau Superior: 3 punts.
  
La valoració del coneixement del valencià s'efectuarà puntuant exclusivament el nivell més alt obtingut.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o Escola Oficial d'Idiomes.
  
La puntuació màxima possible a obtenir en el present apartat B serà, en conseqüència, d'11 punts.
  
C) Mèrits específics
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de duració, 2,5 punts.
  
b) Cursos de duració igual o superior a 15 hores i inferior a 100 hores, 1,5 punts.
  
Les titulacions acadèmiques seran sempre distintes de les que poguera tenir el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'acompliment dels llocs de treball objecte de la convocatòria (Art. 39 de la Llei 50/1998, de 30 de desembre), es valorarà fins a un màxim de 3 punts, a raó de 0,20 punts per mes complet de serveis.
  
La puntuació màxima a obtenir per aquest apartat C serà, en conseqüència, de 6 punts.